ཀྲའོ་ལི་ཅི་ཡིས་ནན་གྱིས་བསྟན་དོན།བཅའ་སྡོད་ལས་ཁུངས་ཀྱི་བཅོས་བསྒྱུར་ཐད་ནས་རིགས་དང་རིམ་པ་བགར་ནས་སྤེལ་བ་རྒྱུན་འཁྱོངས་བྱེད་པ་དང་།ཀྲུང་དབྱང་དང་རྒྱལ་ཁབ་ལས་ཁུངས་ཀྱི་བཅའ་སྡོད་ལས་ཁུངས་ཀྱིས་འགན་ནུས་གཉིས་ལག་བསྟར་བྱེད་པ་དང་ལྟ་སྐུལ་གྱི་ནུས་པ་འདོན་སྤེལ་བྱེད་པ་གཙོ་གནད་དུ་བཟུང་ནས་སྐུལ་འདེད་གཏོང་བ།ཀྲུང་དབྱང་ཁོངས་གཏོགས་ཀྱི་དངུལ་རྩའི་ཁེ་ལས་སུ་སྒྲིག་ཁྲིམས་ཞིབ་བཤེར་དང་ལྟ་ཞིབ་ཚན་ཆུང་བཅའ་སྡོད་བྱེད་པའི་བྱ་བ་གོ་རིམ་ལྡན་པའི་སྒོ་ནས་སྤེལ་ཏེ།ཀྲུང་དབྱང་ཁོངས་གཏོགས་ཀྱི་ཁེ་ལས་དང་ཏང་ཨུའི་ཧྲུའུ་ཅི།སློབ་གཙོ་ཀྲུང་དབྱང་གིས་དོ་དམ་བྱེད་པའི་མཐོ་རིམ་སློབ་གྲྭའི་སྒྲིག་ཁྲིམས་ཞིབ་བཤེར་དང་ལྟ་ཞིབ་སྒྲིག་གཞི་ཁྲོད་འཇོག་པའི་བཅོས་བསྒྱུར་བརྟན་བརླིང་ངང་སྤེལ་དགོས།ས་གནས་ཀྱི་རིམ་པ་སོ་སོའི་སྒྲིག་ཁྲིམས་ཞིབ་བཤེར་ཨུ་ཡོན་ལྷན་ཁང་དང་ལྟ་ཞིབ་ཨུ་ཡོན་ལྷན་ཁང་གིས་གནས་ཚུལ་དངོས་ལ་ཟུང་འབྲེལ་བྱས་ནས།བཅོས་བསྒྱུར་བརྟན་བརླིང་ངང་སྤེལ་དགོས།བསྒྱུར་བ་གསུམ་རྒྱུན་མཐུད་ངང་གཏིང་ཟབ་ཏུ་སྤེལ་བ་དང་།ཆབ་སྲིད་བརྟན་པོ་དང་ནུས་པ་བཟང་བའི་རེ་བ་ལྟར།བློ་དཀར་དྭངས་གཙང་དང་ཁག་ཁུར་ཕོད་པའི་བཅའ་སྡོད་ལས་ཁུངས་ཀྱི་ལས་བྱེད་པའི་དཔུང་སྡེ་འཛུགས་སྐྲུན་བྱེད་དགོས་ཟེར།